**Харолд 220502**

**Құдай әзіл-оспақты түсіне біледі ме?**

***«Қазір ашыққандар, сендер бақыттысыңдар: себебі тойынатын боласыңдар! Қазір қайғырып жылағандар, сендер бақыттысыңдар: себебі қуана күлетін боласыңдар!»***

***(Лұқа 6:21)***

«Құдай әзіл-оспақты түсіне біледі ме?» Бұл сұрақ менің үстелімде тұрған газеттің бетінде бір мақаланың басты сөйлемі болды. Мен бұл мақаланы оқып, ойлануға мәжбүр болдым. Джон Дарт, «L. A. Times» газетінде бірнеше арандатушылық сұрақтар қойып, мені ойландыра бастады. Сонымен, Құдай әзіл-оспақты түсіне біледі ме?

Біріншіден, егер сіз Киелі Кітаптағы Құдайдың күлгені туралы жазылған үш үзіндісін қарасаңыз, онда Ол, бір күлкілі оқиғаға күліп отырған әділ адамдарға емес, Ол зұлымдардың ақымақтығына күлетінін көре аласыз.

Сонда Құдай әзіл-оспақты түсіне білмейді деген қорытындыға келдік пе? Бұрынғы кезде көптеген қауымдар әдетте шамамен 4 ғасырда өмір сүрген Әулие Джон Хризостомның көзқарасын ұстанды. Хризостом: «Күлкі күнә емес, бірақ ол күнәға әкеледі», - деген еді. Осылайша, мәсіхшілер Құдайды жиі қара діни киіммен жүретін, мүлдем күлмейтін, ызғарлы біреу сияқты деп ойлайтын. Бұл факт Англияда болған оқиғадан туындады. Мәсіхші ретінде белгілі болған бір әйел тұратын үйдің есігі қағылған еді, сөйтіп, есікті қаққан кісі одан: “Ескі виски бөтелкелері бар ма, ханым?” деп сұрады. Ол қабағын түйіп: «Мен виски ішетін адамға ұқсаймын ба?» - деп ренжіп жауап берді. «Жарайды, ханым! Онда сірке бөтелкелері бар ма?!» - деді.

Исаның өмірі мен Жердегі тапсырмасының маңыздылығына қарамастан, Оның әзілдеген, және Өз-өзіне күле білгені анық. Мәсіхтің әзіл-оспақтары көбінесе аудармада жоғалып кеткен сарказм мен тұспалмен айтылған. Иса шәкірттерінее: «Барып, ол «түлкіге» (Иродқа) мынаны айтыңдар:», (Лұқа 13:32) - деп айтқанда, шәкірттердің жүзінде күлкі пайда болса керек.